નાટકનો હીરો અંકુશ પોતાની ગર્લફ્રેન્ડ સિમરન અને મમ્મી સાથે ભુજ રેલવે-સ્ટેશનથી મુંબઈ આવવા નીકળે છે, પણ માર્કેટમાં થયેલા બૉમ્બ-બ્લાસ્ટને કારણે તે ગુમ થઈ જાય છે. બૉમ્બ-બ્લાસ્ટમાં બચી ગયેલો અંકુશ યેનકેન પ્રકારેણ પાકિસ્તાન પહોંચી જાય છે, જ્યાં તેની અરેસ્ટ થાય છે અને પાકિસ્તાન સરકાર તેને કોટ લખપત જેલમાં મોકલી દે છે. આ જેલમાં અંકુશ ઝુબેદાને મળે છે અને ઝુબેદાની મદદથી પોતાના ઘરે પોતે જીવતો હોવાના સમાચાર મોકલે છે. ભારત સરકાર અંકુશને પાછો લાવવા માટે કોઈ ઍક્શન લેતી નથી એટલે સિમરન પોતે પાકિસ્તાન જવાનો પ્લાન બનાવે છે જેમાં તેને એક્સ્ટર્નલ અફેર્સ મિનિસ્ટ્રીમાંથી આડકતરી મદદ મળે છે. સિમરન પાકિસ્તાન તો પહોંચી જાય છે, પણ અહીંથી અંકુશને લઈ આવવાનું કામ સહેલું નથી. અનેક તકલીફો વચ્ચે સિમરન આ કામ પણ સુપેરે પાર પાડે છે અને અંકુશને લઈને ઇન્ડિયા પરત આવે છે.